Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 606

d) a mindenkori építõipari kivitelezési tevékenység szakmai elvárásainak megfelelõen folyamatosan megvalósuljanak az egészséget nem veszélyeztetõ és biztonságos munkavégzés követelményei. 1.2. Azokat az anyagokat, berendezéseket és általában minden olyan elemet, amelyek — bármilyen módon mozogva vagy elmozdulva — hátrányosan befolyásolhatják a munkavállalók biztonságát, illetve egészségét, megfelelõ és biztonságos módon stabilizálni kell. 1.3. Az építményeket és azok részeit, a segédszerkezeteket, az állványokat, a feljárókat, a munkaeszközöket és más berendezéseket úgy kell méretezni, felállítani, megtámasztani, aládúcolni, lehorgonyozni, kialakítani, hogy a fellépõ terhelés elviselésére, illetve átadására alkalmasak legyenek. 1.4. Az építményeket és azok részeit csak megszilárdulásuk, a szükséges kötések kialakulása és mindezek vizsgálata után szabad megterhelni, munkahely céljára vagy segédszerkezet elhelyezésére felhasználni. 1.5. Építési munkagödrök, árkok falait — a talajállékonyságot figyelembe véve — úgy kell kitámasztani, rézsûzni, vagy más megoldással biztosítani, hogy azok az építkezés valamennyi szakaszában biztosan megõrizzék állékonyságukat. 1.6. A segédszerkezetek, állványok, illetve munkagödrök és árkok állékonyságát és teherbíró képességét rendszeresen ellenõrizni kell. 1.7. A nem kellõen ellenálló anyagból kialakított felület megközelítése csak akkor megengedett, ha megfelelõ felszerelések vagy eszközök lehetõvé teszik a munka biztonságos elvégzését.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes